Typografia (umenie)

Typografia sa zaoberá problematikou grafickej úpravy tlačených dokumentov s použitím vhodných rezov písma a usporiadania jednotlivých znakov a odsekov vo vhodnej, pre čitateľa zrozumiteľnej a esteticky akceptovateľnej forme. Zaoberá sa tiež dizajnom písma, výberom farebnej schémy dokumentov, ilustrácií, zalamovaním textu do odsekov až po výber papiera pre tlač.

Dnes typograf na svoju prácu spravidla používa niektorý zo zalamovacích programov ako napr. Adobe InDesign, Adobe PageMaker, QuarkXPress alebo TeX. Na tvorbu písma sa používajú písmové editory ako napr. FontLab.

Počítačová typografia 
Každý typ písma umožňuje napísať dokument s odlišnou farbou, veľkosťou, šírkou, sklonom znakov, medzi jednotlivými znakmi môžeme vynechávať rôzne veľké medzery alebo jednotlivé znaky spájať a celé slovo napísať jedným ťahom pera alebo môžeme jednotlivé znaky ozdobiť pätkami alebo inými grafickými prvkami.

Veľkosť písma 
Veľkosť písma odkazuje na veľkosť písma od základnej čiary ku hornej čiare.

Natiahnutie písma 
Natiahnutie písma ukazuje požadované natiahnutie alebo stiahnutie grafémy, ktorá bude použitá na zobrazenie textu, relatívne vzhľadom na ostatné písma v danej rodine písma.

Hrúbka písma 
Hrúbka písma odkazuje na svetlosť alebo tmavosť grafémy, ktorá bude použitá na zobrazenie textu, relatívne vzhľadom na ostatné písma v danej rodine písma.

Variant písma 
Variant písma určuje, či je text zobrazený pomocou normálnych znakov pre malé písmená (minuskuly „mínusky“)
alebo použitím zmenšených veľkých písmen (kapitálky – VEĽKÉ písmená znížené na strednú výšku malých písmen – nie vždy sa to dá),
prípadne VERZÁLKAMI (majuskuly).

Konkrétny typ písma () môže obsahovať iba malé a veľké písmená, iba zmenšené veľké písmená alebo obidva druhy písmen.

Rez písma 

Rez písma špecifikuje, či je text zobrazený normálnym, tučným alebo šikmým variantom písma. Kvalitné písmo odlíšime od ostatných podľa toho, či má zvlášť konštruované sady pre každú z podskupín. Najčastejšie ich umiestňuje do samostatných súborov písmo_normálne.otf, písmo_kurzíva.otf, písmo_polotučné.otf, písmo_tučné.otf.
 Normálny rez,
 polotučný rez ptč, bold slúži na zdôraznenie, prípadne vyznačenie časti textu (tučný rez sa v kvalitných typoch písma označuje ako heavy a slúži na nadpisy (titulky)),
 kurzíva nesprávna kurzíva vzniká deformáciou písma (sklopením o 10 – 20 stupňov). Pravá kurzíva je konštruovaná nezávisle od základného písma, lebo napríklad písmeno a má mať tvar písaného a. Kurzíva sa používa na vyznačenie subjektívnych textov alebo ich častí (citácia, poznámka, fejtón, komentár).
 Kombinácia kurzívy a tučného rezu.

Typ písma 
Typ písma  () špecifikuje, ktorá rodina písiem má byť použitá na vykreslenie textu. Typ, alebo rodina písma, skupina písiem, ktoré majú spoločný určitý znak. Napr. serifové a bezserifové písma, písma s rovnakou šírkou všetkých znakov, proporcionálne písma či kaligrafické písma:
 serifové (nesprávne sa používa prívlastok pätkové) písmo (serif),
 bezserifové (nesprávne sa používa výraz bezpätkové) písmo (sans-serif),
  kaligrafické písma (script),
 písma s rovnakou šírkou všetkých znakov a písma proporcionálne.

Významné postavy z dejín typografie 
 Nicolas Jenson (1420 – 1480) – pôvodom Francúz, tlačiar v Benátkach. 
 Claude Garamond (1499 – 1561) – francúzsky typograf. Jeho písma boli vzorom od roku 1531 do roku 1680.
 William Caslon (1692 – 1766) – anglický typograf. Tvoril v 20. rokoch 18. storočia.
 John Baskerville (1706 – 1775) – typograf v Birminghame.
 Firmin Didot (1764 – 1836) – francúzsky typograf.
 Giambattista Bodoni (1740 – 1813) – taliansky typograf. Svoje slávne písmo vytvoril v roku 1790.
 Frederic William Goudy (1865 – 1947) – americký typograf. Jeho najslávnejším písmom je Goudy Old Style.
 William Addison Dwiggins (1880 – 1956) – bol žiakom Goudyho. Vytvoril písma: Caledonia, Electra, Eldorado a Metro.
 (Arthur) Eric (Rowton) Gill (1882 – 1940) – anglický typograf. Najslávnejšie je jeho Gill Sans Serif (1927).
 Stanley Morison (1889 – 1967) – anglický typograf. Autor písiem Bembo, Bell a Times New Roman (1932).
 Jan Tschichold (1902 – 1974) 
 Emil Ruder (1914 – 1970) – švajčiarsky typograf.
 Hermann Zapf (*1918) – nemecký typograf. Je autorom písiem Palatino a Optima.
 Matthew Carter (*1937) – anglický typograf. Je autorom písiem Verdana, Georgia a Tahoma.
 Vincent Connare (*1960) – americký typograf. Je autor písiem Trebuchet a Comic Sans.

Pozri aj 
 Desktop publishing

Externé odkazy 
 Prehľad základov typografie (PDF)
 Typografické minimum (po česky)
 Séria článkov o typografii a webdizajne (po česky)

Informatika
Výtvarné umenie